Περιβαλλοντικοί παράγοντες κινδύνου για την εμφάνιση άνοιας
Creators: name: Αντωνιάδου, Φεβρωνία Νικολάου
Publisher: name: Aristotle University of Thessaloniki
Year: 2020
Subjects: Άνοια
Alzheimer
Τρίτη ηλικία
Dementia
Elderly

description: Εισαγωγή: Ολοένα και περισσότερες έρευνες, αποδεικνύουν τη σύνδεση της άνοιας με την περιβαλλοντική ρύπανση. Η άνοια, με κυριότερο εκπρόσωπο τη νόσο Alzheimer, αποτελεί μία χρόνια, προοδευτική, νευροεκφυλιστική διαταραχή, η οποία συνδέεται άμεσα με το γήρας. Παρά το γεγονός ότι, η αιτιολογία της νόσου δεν έχει πλήρως κατανοηθεί, αναγνωρίζεται ότι πρόκειται για μια πολυπαραγοντική νόσο. Γενετικοί και περιβαλλοντικοί παράγοντες, συμβάλλουν στην εμφάνιση των διαφόρων μορφών άνοιας. Έχει αποδειχθεί ότι, τόσο τα προδιαθεσικά γονίδια, όσο και τα βαρέα μέταλλα και η ατμοσφαιρική ρύπανση, επηρεάζουν την εγκεφαλική λειτουργία, διαμέσου ποικίλων μηχανισμών. Σκοπός: Σκοπός της βιβλιογραφικής αυτής εργασίας, είναι να εντοπιστούν οι βλαπτικοί περιβαλλοντικοί παράγοντες και να επισημανθεί η συμβολή τους στην αιτιοπαθογένεια μιας πολύ συχνής νόσου του ηλικιωμένου πληθυσμού, της άνοιας. Υλικό - μέθοδος: Για την εκπόνηση της εργασίας, επιλέχθηκε η ανασκόπηση της διαθέσιμης βιβλιογραφίας. Συγκεκριμένα, επιλέχθηκαν πρόσφατα βιβλιογραφικά στοιχεία και επιστημονικές εργασίες, κυρίως των τελευταίων πέντε ετών. Οι πληροφορίες συλλέχθηκαν χρησιμοποιώντας τις λέξεις κλειδιά “ρύπανση του περιβάλλοντοςˮ, “τα χαρακτηριστικά της τρίτης ηλικίας” και “αιτιοπαθογένεια της άνοιας”, δίνοντας ιδιαίτερη έμφαση στη “νόσο Alzheimer”. Τα στοιχεία επιλέχθηκαν κυρίως από βάσεις δεδομένων ιατρικής έρευνας. Ειδικότερα, επιλέχθηκαν από το PubMed, BioMed Central, Science Direct, από διδακτορικές διατριβές του Εθνικού Αρχείου διδακτορικών Διατριβών (ΕΑΔΔ), από τα ιδρυματικά καταθετήρια επιστημονικών εργασιών ΙΚΕΕ, Πέργαμος, ΕΑΠ, Αμητός, Ολυμπιάς και από το Κάλλιπος. Προτάσεις – Συμπεράσματα: Σύμφωνα με τα αποτελέσματα της παρούσας ανασκοπικής εργασίας προκύπτει ότι, αρκετές μελέτες αποδεικνύουν πως ενδέχεται η μακροχρόνια έκθεση του ατόμου, σε ρυπογόνους παράγοντες, να σχετίζεται με τον αυξημένο κίνδυνο εμφάνισης άνοιας. Ωστόσο, πρέπει να είμαστε προσεκτικοί στα συμπεράσματά μας, καθώς απαιτούνται περαιτέρω αξιόπιστες μελέτες για την επιβεβαίωση των στοιχειών. Μεταξύ των άλλων, οι επαγγελματίες υγείας, είναι υπεύθυνοι και για την προαγωγή υγείας, την πρόληψη και την ενθάρρυνση της αλλαγής του τρόπου ζωής, ώστε ο προοδευτικά αυξανόμενος πληθυσμός της τρίτης ηλικίας να παραμείνει αυτόνομος, υγιής και ενεργός.
description: Introduction: More and more research proves the connection between dementia and environmental pollution. Dementia, (which most common form is Alzheimer’s disease), is a chronic, progressive, neurodegenerative disorder that is directly related to old age. Despite the fact that the cause of disease is not thoroughly understood, it is recognized as a multifactorial disease. Genetic and environmental factors contribute to the emergence of dementia syndrome. It has been proven that predisposing genes, heavy metals and air pollution, affect brain function, through various mechanisms. Aim: The purpose of this bibliographic work is «ecological consciousness» of modern societies to be awaken, harmful environmental factors to be identified and to highlight their involvement in the causal pathogenesis of the most debated disease, the elderly population, dementia. Material – Method: In this systematic review, medical databases including PubMed, BioMed Central, Science Direct, NCBI, National Archive of PhD Theses, Institutional Repository of Scientific Publications IKEE, Pergamos, H.O.U., Amitos, Olympias and Kallipos. Were searched using English keywords including “environmental pollutionˮ, “characteristics of the third ageˮ, “pathogenesis of dementiaˮ, with an emphasis given on Alzheimer’s disease. Studies that were conducted in the last 5 years were selected. Conclusions: According to the results of the current review study, several studies have shown that long term exposure to pollutants may be associated with an increased risk of dementia. However, we must be careful with our conclusions, as further reliable studies are needed to confirm the data. Among other things, health professionals are responsible for health promotion, preventing and encouraging lifestyle to change, so that the progressively growing population of the elderly remains autonomous, healthy and active.